CYBER เปลี่ยนโฉมใหม่เร็วๆ นี้
ที่ประชุมสามัญผู้ถือหุ้น CYBER มีมติเปลี่ยนชื่อบริษัทใหม่ทั้งชื่อเต็มและชื่อย่อใหม่ ทั้งภาษาไทยและภาษาอังกฤษ
14 พ.ค. 2558

บริษัท ไซเบอร์แพลนเน็ต อินเตอร์แอคทีฟ จำกัด (มหาชน)หรือ CYBER ระบุว่า ตามที่ ที่ประชุมสามัญผู้ถือหุ้นประจำปี 2558 ของบริษัท ยูไนเต็ด เพาเวอร์ ออฟ เอเชีย จำกัด (มหาชน) ประชุมเมื่อวันที่ 30 เมษายน 2558 ได้มีมติอนุมัติให้เปลี่ยนแปลงชื่อของบริษัท จากเดิม บริษัท ไซเบอร์แพลนเน็ต อินเตอร์แอคทีฟ จำกัด (มหาชน) เป็น บริษัท ยูไนเต็ด เพาเวอร์ ออฟ เอเชีย จำกัด (มหาชน) (United Power of Asia Public CompanyLimited) และให้แก้ไขหนังสือบริคณห์สนธิของบริษัท ข้อ 1 และข้อบังคับของบริษัทข้อที่ 1 ข้อที่ 2 และข้อที่ 47 เพื่อให้สอดคล้องกับการเปลี่ยนแปลงชื่อของบริษัทนั้น
บริษัทขอแจ้งว่า บริษัทได้ดำเนินการจดทะเบียนแก้ไขหนังสือบริคณห์สนธิของบริษัท ข้อ 1 และข้อบังคับของบริษัท
ข้อที่ 1 ข้อที่ 2 และข้อที่ 47 ตามมติที่ประชุมผู้ถือหุ้นดังกล่าว ต่อกรมพัฒนาธุรกิจการค้า กระทรวงพาณิชย์ เรียบร้อยแล้ว เมื่อวันที่ 11 พฤษภาคม 2558 ตามรายละเอียด ดังนี้
หนังสือบริคณห์สนธิของบริษัทข้อ 1
ข้อ 1. ชื่อบริษัท “บริษัท ยูไนเต็ด เพาเวอร์ ออฟ เอเชีย จำกัด (มหาชน)” และมีชื่อภาษาอังกฤษว่า “United Power of
Asia Public Company Limited”
ข้อบังคับของบริษัทข้อที่ 1 ข้อที่ 2 และข้อที่ 47
“ข้อ 1. ข้อบังคับนี้เรียกว่าข้อบังคับของบริษัท ยูไนเต็ด เพาเวอร์ ออฟ เอเชีย จำกัด (มหาชน)”
“ข้อ 2. คำว่า “บริษัท” ในข้อบังคับนี้ หมายถึง บริษัท ยูไนเต็ด เพาเวอร์ ออฟ เอเชีย จำกัด (มหาชน)”
“ข้อ 47. เปลี่ยนตราประทับของบริษัท
ทั้งนี้ เพื่อให้สอดคล้องกับการเปลี่ยนชื่อของบริษัทตามมติที่ประชุมผู้ถือหุ้นดังกล่าว บริษัทจึงขอแจ้งการเปลี่ยนแปลง
ชื่อย่อหลักทรัพย์ของบริษัท โดยมีรายละเอียด ดังนี้ชื่อย่อหลักทรัพย์เดิม:CYBER มาเป็นชื่อย่อหลักทรัพย์ใหม่:UPA